Aalborg Stiftstidende, 1846-02-14
Nykjøbing paa Falster - der vist neppe endnu tæller 2,000 Jndvaanere – synes (ifølge en i Loll. Falst. Stiftst. aflagt Beretning) at være en af de Byer, hvori man forholdmæssigt har gjort Meest til Afhjælpningen af den almindelige Trang i indeværende Vinter. De i den ombaarne Collectbog tegnede Bidrag beløb sig saaledes, naar Alt beregnedes til Penge, til omtrent 320 Rbd.; et Selskab, skjænkede, som indkomne fra en Aftenunderholdning, 48 Rbd., og en Forening af Damer to Trediedele af den Sum, som var indkommen ved Afhændelsen af endeel i veldædigt Øiemeed skjænkede Damearbeider, omtrent 270 Rbd., altsaa tilsammen 638 Rbd. Med den ene Trediedeel, hvorover Damerne have forebeholdt sig selv at disponere, vilde de komme dem bekjendte agtværdige Familier til Hjælp, deels ved Penge bistand, deels ved Klædningstykker. Committeen til Trængendes Understøttelse i Nykjøbing har vedtaget, ikke uden ganske særegne Tilfælde at yde Pengehjælp, men derimod at indskrænke sig til Uddelelsen af Fornødenheds-Artikler, bestaaende af Brænde, Middagsmad, Brød, Gryn og Meel. Det Sidste tilstaaes i Regelen til en nedsat Priis af 24 s. pr. Lpd. Rugmeel; kun i enkelte Tilfælde uden Betaling. Det er ogsaa besluttet at indsætte idetmindste 200 Rbd. i Sparekassen, for at opbevares til næste Vinter, Næsten fra alle Sogne læser man om beredvillige og betydelige Sammenskud af Kornvarer til Fordeling iblandt Landmanden til lave Priser. Saaledes har ogsaa, efter Aarh Av.", en Mand af Bondestanden, forhenværende Gaardmand Christen Larsen i Lundum ved Horsens, for nylig givet et skjønt Exempel paa Godgjørenhed imod Trængende, idet han af en sammensparet Capital har bestemt 200 Rbd. til Lundum Sogns Fattige, i hvilket Sogn han i nogle Aar var driftig Gaardmand ved en Gaard han nu er fratraadt imod Aftægt, og 100 Rbd. til Væhr Sogns Trængende, hvor han tilbragte en Række af sine tidligere Aar. Denne af enkelt Mand betydelige Gave er bestemt til at uddeles portionsviis til bemeldte Sognes ikke alene egentlige Fattige, men tillige til flere værdige huusarme Familier, der ikke understøttes af Fattigvæsenet, og ved den første Uddeling, som allerede har fundet Sted, har hans Velgjørenhed saaledes beredet ikke faa Fattige en venligere Julefest, og især, i dette for Fattige saa trykkende Aar, en noget blidere Vinter, Til det nye Kjøbstadanlæg ved Silkeborg skal der, ifølge den kgl. Resolution, foreløbig afgives den saakaldte Vestmark, bestaaende af c. 250 Tdr. Land og 50 Tdr. L. Eng. Disse Jorder skulle afsættes i passende Lodder, der enten ved Auction eller underhaanden skulle distribueres iblandt Nybyggerne i Aaremaal imod en i ethvert Tilfælde fastsat aarlig Afgift, der skal anvendes til Bekostningerne paa offentlige Jndretninger til Communens Tarv. De Nybyggere, som derefter nedsætte sig paa den Deel af Pladsen, der ligger paa den vestlige Side af Gudenaa, skulle i 5 Aar være fritagne for at erlægge saavel Jordafgift af det Areal, der anvises dem til Byggeplads a., som Bygningsafgift af de Bygninger, som derpaa opføres; men efter dette Tidsrums Forløb ville de, foruden Bygningsafgift efter de for Kjøbstæderne gjældende Regler, have at svare en passende aarlig Grundleie til Statskassen, som dog i intet Tilfælde maa overstige 4 sk. pr. 100 Alen. Saalænge Pladsen endnu ikke er organiseret som Kjøbstad, svares der ingen Consumtion og Formalingsafgift; dog skulle de Brændeviinsbrændere, som erholde Tilladelse til at nedsætte sig der, i det ommeldte Tidsrum være underkastede de for Landbrænderierne gjældende Regler. – De Bygninger, som Nybyggerne opføre paa Pladsen, skulle være solide og, idetmindste Forhuset, af Grundmuur, Alt med Tegltag, og den Deel af Grunden, som ikke indtages af Bygninger, skal indhegnes med malet Stakit eller Plankeværk. Saalænge den nuværende Commission fungerer, have de Vedkommende til den at indsende Tegning af de Bygninger, som de agte at opføre, og Tiden, inden hvilken Nybyggerne skulle opføre deres Huse, maa bestemmes under Fortabelse af deres Rettighed. Det er blevet paalagt Generaltoldkammeret at foranstalte Ladepladsens Jnddæmning og Forsyning med Bolværk, samt Anbringelsen af en Skibsbro eller Mole; ligesom ogsaa Rentekammeret, at tage under Overveielse, hvorledes det paatænkte nye Hovedlandeveis-Anlæg fra Aarhuus til Ringkjøbing, navnlig forsaavidt den Deel angaaer, som skal føre igjennem Hammerum Herred, og fremfor Alt fra Silkeborg til Jkast, snarest muligt kan fremmes.